थ्री इडियट्स की तर्ज पर किया कमाल, डिवाइस तैयार कर बचा ली शिशु की जान

रांची/जमशेदपुर। झारखंड के जमशेदपुर स्थित महात्मा गांधी मेमोरियल (एमजीएम) हॉस्पिटल के दो जूनियर डॉक्टरों के प्रयास से एक नवजात की जिंदगी बच गई। वह भी फिल्म थ्री इडियट्स की तर्ज पर। अस्पताल में मैकेनिकल वेंटिलेटर मशीन (कीमत 3.50 से चार लाख रुपए) नहीं थी। डॉक्टरों ने देसी जुगाड़ पर महज 100 रुपए की खर्च पर डिवाइस (उपकरण) तैयार किया और सूझबूझ से एक शिशु की जान बचा ली। ये दोनों चिकित्सक हैं डॉ. मनीष कुमार भारती और डॉ रविकांत। दोनों बालीगुमा बागान एरिया निवासी सिदाम राय उनकी पत्नी अंबिका राय के लिए फरिश्ता बन आ गए। इधर, अस्पताल में भी डॉक्टरों के प्रयास की जमकर सराहना हुई।